Mesjkov understreket Krims nære tilknytning til Russland. I september 1994 var det utbrutt en maktkamp mellom presidenten og parlamentet. Etter gjentatte krav fra det ukrainske parlament i Kiev om at lovgivningen i Krim skulle underordnes den ukrainske, truet Ukraina med å trekke tilbake Krims autonome status helt, og i november oppløste det ukrainske parlament flere lover som var blitt stadfestet i Krim. Den 17. mars 1995 ble den krimske presidentposten avviklet av det ukrainske parlament.